საქართველოს შინაგან საქმეთა მინისტრის

ბრძანება №710
2012 წლის 27 აგვისტო

ქ. თბილისი

„საქართველოს შინაგან საქმეთა სამინისტროს სახელმწიფო საქვეუწყებო დაწესებულება – საქართველოს სასაზღვრო პოლიციის დებულების დამტკიცების შესახებ“ საქართველოს შინაგან საქმეთა მინისტრის 2006 წლის 21 ივნისის №786 ბრძანებაში ცვლილების შეტანის თაობაზე

„ნორმატიული აქტების შესახებ“ საქართველოს კანონის მე-20 მუხლის მე-4 პუნქტის, 24-ე მუხლისა და საქართველოს პრეზიდენტის 2004 წლის 27 დეკემბრის №614 ბრძანებულებით დამტკიცებული საქართველოს შინაგან საქმეთა სამინისტროს დებულების მე-11 პუნქტის „ა“ და „ნ“ ქვეპუნქტების საფუძველზე, ვბრძანებ:
 მუხლი 1. საქართველოს შინაგან საქმეთა მინისტრის 2006 წლის 21 ივნისის №786 ბრძანებით (სსმ, №84, 23/06/2006წ., სარეგისტრაციო კოდი: 010.240.070.22.034.008.796) დამტკიცებულ საქართველოს შინაგან საქმეთა სამინისტროს სახელმწიფო საქვეუწყებო დაწესებულება – საქართველოს სასაზღვრო პოლიციის დებულებაში შეტანილ იქნეს შემდეგი ცვლილებები:

1. დებულების მე-8 მუხლის პირველ პუნქტს დაემატოს „ნ“ ქვეპუნქტი:
„ნ) ახორციელებს სახმელეთო საზღვრის დაცვის დეპარტამენტში მისაღებ კანდიდატთა მომზადებას ამავე დეპარტამენტის ერთ-ერთი სტრუქტურული ერთეულის ბაზაზე“;

2. დებულების მე-8 მუხლის მე-3 პუნქტის „ე“ ქვეპუნქტი ჩამოყალიბდეს შემდეგი რედაქციით: 

„ე) ხელმძღვანელობს სახმელეთო საზღვრის დაცვის განვითარების პროგრამის შემუშავებასა და მისი შესრულებას და სახმელეთო საზღვრის დაცვის თანამშრომელთა და მისაღებ კანდიდატთა სპეციალურ მომზადებას“.
მუხლი 2. ბრძანება ამოქმედდეს გამოქვეყნებისთანავე და გავრცელდეს 2012 წლის 20 აგვისტოდან წარმოშობილ სამართლებრივ ურთიერთობებზე.
ბ. ახალაია

